open-index/open-wikipedia-markdown huggingface dataset:
Pino D'Angiò

**Giuseppe Chierchia**, nado en Pompei o 14 de agosto de 1952 e finado o 6 de xullo de 2024, foi un cantautor italiano, coñecido artisticamente como '''Pino D'Angiò'*.

Gañou sona por algunhas cancións pop durante a década de 1980. O seu meirande éxito foi a canción "Ma quale idea", grazas ao cal se fixo moi popular tanto en Italia coma no estranxeiro, especialmente nos territorios do Estado español, onde o tema permaneceu no *hit parade* durante catorce semanas de 1981.

## Discografía 
* *- ...Balla!* (Ri-Fi; LP, 1981)
* *Ti regalo della musica* (Ri-Fi; LP, 1982)
* *Una notte maledetta* (SGM Records; LP, 1983)
* *Sunshine blue* (SGM Records; LP, 1986)
* *Gente sì & gente no* (Carosello; LP, 1988)
* *Dancing In Jazz* (Carosello; LP, 1989)
* *STS - Siamo tutti stufi* (Carosello; LP, 1991)
* *Notte d'amore'' (Pull; CD, 1997. Como "Pino D'Angiò & Powerfunk")
* *I successi* (D.V. More Record; CD, 1999)
* *Ma quale idea? e le altre storie* (Carosello; CD, 1999)
* *Lettere a Federico Fellini* (Zetazero; CD, 2002)
* *The Only One* (Noise & Dreams; CD, 2010)

## Véxase tamén 
### Ligazóns externas 
* Páxina web oficial
Data Encryption Standard

280px|miniatura|dereita|A función de Feistel (Función F) do DES.
O **Data Encryption Standard** (**DES**, *Estándar de Cifrado de Datos*) é un método de cifrado de datos. En 1976, a Federal Information Processing Standard (FIPS) escolleuno como método oficial dos Estados Unidos, e máis tarde o seu emprego estendeuse arredor do mundo. O algoritmo foi motivo de controversia por tres razóns: porque no seu deseño había elementos clasificados como información confidencial, porque tiña unha clave relativamente curta, e porque se sospeitaba que a Axencia de Seguridade Nacional (*NSA*) dos Estados Unidos tiña unha porta falsa para descifralo. Por mor disto, o DES foi sometido a un estudo e unha análise académica moi intensos que impulsaron o coñecemento moderno do cifrado por bloques e a súa criptoanálise.

Hoxe o DES considérase non seguro por moitas aplicacións, principalmente porque a medida da clave de 56 bits é moi pequena; en xaneiro de 1999, distributed.net e a Electronic Frontier Foundation colaboraron publicamente para descifrar unha clave do DES, e conseguírono en 22 horas e 15 minutos. Algúns resultados analíticos tamén demostran algunhas fraquezas teóricas no cifrado, malia que na práctica non é factible aproveitalas. Crese que na forma de Triplo DES o algoritmo é practicamente seguro, mais en teoría os ataques continúan sendo posibles. Nos últimos anos, este cifrado foi superado polo Advanced Encryption Standard (AES) (Estándar Avanzado de Cifrado).

Algunha documentación distingue entre o DES como estándar e o algoritmo DES, que se coñece como *DEA* (*Data Encryption Algorithm*, Algoritmo de Cifrado de Datos). Cando se fala del, as siglas *DES* es pódense pronunciar ou ben lendo as letras da abreviatura (*de*, *e*, *ese*), ou ben pronunciando o acrónimo como unha única sílaba (*des*).

## Véxase tamén 
### Bibliografía 
* Josep Domingo Ferrer e Jordi Herrera Joancomartí. *Criptografia pels serveis telemàtics i el comerç electrònic*. Nas páxinas 99 e seguintes explícase en detalle o criptosistema DES.
* Ehrsam *et al.* «Product Block Cipher System for Data Security», *Filed*, 24 de febreiro de 1975. 
* Eli Biham, Adi Shamir (1990). «Differential Cryptanalysis of DES-like Cryptosystems». ''Advances in Cryptology — CRYPTO '90*. Springer-Verlag, páx. 2-21.
* Eli Biham, Adi Shamir. *Differential Cryptanalysis of the Data Encryption Standard'', Springer Verlag, 1993. ISBN 0-387-97930-1, ISBN 3-540-97930-1.
Roy Jones, Jr.

miniatura|Roy Jones, Jr. en 2007
**Roy Jones, Jr.**, nado en Pensacola o 16 de xaneiro de 1969, é un boxeador, cantante e actor estadounidense, que conta tamén coa nacionalidade rusa desde o 12 de setembro de 2012 

## Títulos de boxeo 
* Campión dos pesos medios da IBF (1993-1994)
* Campión dos supermedios da IBF (1994-1997)
* Campión dos mediopesados da WBC (1996-1997, 1997-2002 e 2003-2004))
* Campión dos mediopesados da WBA (1998–2001 e 2003-2004)
* Campión dos mediopesados da IBF (1991-2001)
* Campión dos pesos pesados da WBA (2003-2004)

## Discografía 
### Round One 
### With Body Head Bangerz 
### Sinxelos 
* 2001: "Y'all Must've Forgot"
* 2001: "And Still"
* 2004: "Can't Be Touched"
* 2009: "Battle of the Super Powers"

## Filmografía 
* ''The Devil's Advocate* (1997) - el
* *The Wayans Brothers*, (1999) – el
* *The Matrix Reloaded* (2003) – Capitán Ballard
* *Enter The Matrix* (2003) – Capitán Ballard
* *Cordially Invited* (2007) – Lenny Banks
* *Universal Soldier: A New Dimension'' (2012)

## Notas
Máquina Enigma

**Enigma** era o nome dunha máquina que dispoñía dun mecanismo de cifrado *rotatorio*, que permitía usala tanto para cifrar como para descifrar mensaxes. Varios dos seus modelos foron moi empregados en Europa dende comezos dos anos 1920.

A súa fama débese a ter sido adoptada polas forzas militares de Alemaña dende 1930. A súa facilidade de manexo e suposta inviolabilidade foron as principais razóns para o seu amplo uso. O seu sistema de cifrado foi finalmente descuberto e a lectura da información que contiñan as mensaxes supostamente protexidas é considerada como unha das causas de ter rematado a segunda guerra mundial cando menos dous anos antes do que ocorrería sen o seu descifrado.

A máquina equivalente británica, Typex, e varias estadounidenses, como a SIGABA (ou M-135-C no exército), eran semellantes a Enigma. A primeira máquina moderna de cifrado rotatorio, de Edward Hebern, era considerablemente menos segura, feito constatado por William F. Friedman cando foi ofrecida ó goberno dos Estados Unidos.miniatura|Unha máquina electromecánica de cifrado rotativo; a versión amosada é posiblemente a militar, pero é semellante á comercial Enigma-D.|centro
## Véxase tamén 
### Ligazóns externas 
* Simulador da Máquina Enigma por Aguilmo, 2009
* Simulador dixital da máquina Enigma
Habitabilidade planetaria

[200px|miniatura|Comprender a habitabilidade planetaria é, en parte, extrapolar as condicións terrestres, xa que a [Terra é o único planeta coñecido que contén vida.]] 
A **habitabilidade planetaria** é unha medida do potencial que ten un corpo astronómico de sustentar vida. Pódese aplicar tanto ós planetas coma ós satélites naturais dos planetas.
O único requisito absoluto para a vida é unha fonte de enerxía. Por este motivo, é interesante determinar a zona de habitabilidade de diferentes estrelas, mais a noción de habitabilidade planetaria implica o cumprimento de moitos outros criterios xeofísicos, xeoquímicos e astrofísicos para que un corpo astronómico sexa quen de sustentar vida.

Como se descoñece a existencia de vida extraterrestre, a habitabilidade planetaria é, en gran parte, unha extrapolación das condicións da Terra e as características do Sol e do Sistema Solar que semellan favorables para a aparición da vida. É de interese particular o conxunto de factores que favoreceron o xurdimento na Terra de animais pluricelulares e non só organismos unicelulares. A investigación e a teoría sobre este tema son compoñentes da ciencia planetaria e a disciplina emerxente da astrobioloxía.

A idea de que outros planetas poidan aloxar vida é moi antiga, aínda que historicamente estivo enmarcada tanto dentro da filosofía como dentro das ciencias físicas. A finais do século XX vivíronse dous grandes avances nesta materia. Para comezar, a exploración robótica e a observación doutros planetas e satélites naturais do Sistema Solar subministraron información esencial para definir os criterios de habitabilidade e permitiron establecer comparanzas xeofísicas substanciais entre a Terra e outros corpos. O descubrimento de planetas extrasolares —que comezou en 1992 e se disparou dende entón— foi o segundo fito. Confirmou que o Sol non é único que aloxa planetas e estendeu o horizonte da investigación sobre habitabilidade alén do Sistema Solar.

## Véxase tamén 
### Bibliografía 
* Cohen, Jack e Ian Stewart. *Evolving the Alien: The Science of Extraterrestrial Life,* Ebury Press, 2002. ISBN 0-09-187927-2
* Dole, Stephen H. *Habitable Planets for Man,* American Elsevier Pub. Co, 1970. ISBN 0-444-00092-5
* Fogg, Martyn J., ed. "Terraforming" (entire special issue) *Journal of the British Interplanetary Society*, abril de 1991.
* Fogg, Martyn J. *Terraforming: Engineering Planetary Environments*, SAE International, 1995. ISBN 1-56091-609-5
* González, Guillermo e Richards, Jay W. *The Privileged Planet,* Regnery, 2004. ISBN 0-89526-065-4
* González, Guillermo; Richards, Jay Wesley. *El planeta privilegiado: cómo nuestro lugar en el cosmos está diseñado para el descubrimiento*, Ediciones Palabra, 2006, ISBN 978-84-8239-989-8
* Grinspoon, David. *Lonely Planets: The Natural Philosophy of Alien Life,* HarperCollins, 2004.
* Lovelock, James. *Gaia: A New Look at Life on Earth.* ISBN 0-19-286218-9
* Schmidt, Stanley e Robert Zubrin, eds. *Islands in the Sky*, Wiley, 1996. ISBN 0-471-13561-5
* Ward, Peter e Donald Brownlee. *Rare Earth: Why Complex Life is Uncommon in the Universe,* Springer, 2000. ISBN 0-387-98701-0
Otto Knows

**Otto Jettmann**, nado en Estocolmo o 6 de maio de 1989, é un DJ e produtor musical sueco máis coñecido polo seu nome artístico **Otto Knows**. Acadou o éxito en Suecia, Bélxica e os Países Baixos e colaborou con artistas como Britney Spears, Avicii, Sebastian Ingrosso, Alesso. É coñecido polos seus éxitos "Starlight (Otto Knows Remix)", "Parachute" e "Million Voices".

## Véxase tamén 
### Ligazóns externas 
*Páxina oficial
Sebastian Ingrosso

**Sebastian Carmine Ingrosso**, nado en Nacka o 20 de abril de 1983, é un DJ e produtor musical sueco. Foi membro do supergrupo de DJs Swedish House Mafia, xunto cos seus amigos Axwell e Steve Angello.

## Véxase tamén 
### Ligazóns externas 
*Sebastian Ingrosso en Myspace
Alesso

**Alessandro Lindblad**, nado en Estocolmo o 7 de xullo de 1991, é un DJ e produtor musical sueco, máis coñecido polo seu nome artístico **Alesso**. Colaborou con outros artistas como Avicii, OneRepublic, Calvin Harris, Usher, David Guetta e Sebastian Ingrosso.

## Discografía 
### Álbums de estudio 
## Notas 
## Véxase tamén 
### Ligazóns externas 
*Páxina oficial
Thomas Mulcair

**Thomas Joseph "Tom" Mulcair**, nado en Ottawa o 24 de outubro de 1954, é un político canadense, líder do Novo Partido Democrático e mais Xefe da Oposición Oficial no Canadá.

## Traxectoria 
Avogado de profesión, Mulcair entrou no NPD federal en 1974. Secasí foi deputado na Asemblea Nacional do Quebec entre 1994 e 2007, como membro do Partido Liberal do Quebec. Serviu como o ministro de Medio Ambiente desde 2003 ata 2006 no goberno do liberal Jean Charest. Elixido para a Cámara dos Comúns en 2007 polo NPD, Jack Layton nomeouno xefe adxunto desa formación pouco despois. O 26 de maio de 2011 coverteuse no líder parlamentario da oposición na cámara baixa e serviu tamén como o voceiro do líder do NPD para asuntos quebequeses (*Lieutenant quebécois*). Seleccionado como o xefe do NPD o 24 de marzo de 2012, co 57.2% dos votos.

## Notas 
## Véxase tamén
### Ligazóns externas 
* Web oficial
Pavel Nakhimov

**Pavel Stepanovich Nakhimov** nado na vila de Gorodok, Vyazma o 5 de xullo de 1802 e finado en Sebastopol o 12 de xullo de 1855, foi un almirante ruso, un dos máis recoñecidos na Mariña imperial de Rusia.

En 1815 Nakhimov entrou na Academia Naval de San Petersburgo para a nobreza, e en 1817 fixo a súa primeira viaxe ao mar a bordo da fragata "Feniks", navegando a costa de Dinamarca e Suecia.

El foi o comandante das forzas navais e terrestres de Rusia na Sitio de Sebastopol, durante a Guerra de Crimea (1853–1856). O 30 de novembro de 1853, Nakhimov derrotou as tropas otomás navais na Batalla de Sinope.

Morreu o 12 de xullo de 1855, despois de ser ferido por un francotirador dous días antes.
Axwell

**Axel Christofer Hedfors**, nado en Lund o 18 de decembro de 1977, é un DJ e produtor musical sueco mellor coñecido polo seu nome artístico **Axwell**. É un dos tres membros que formaron o supergrupo de DJs Swedish House Mafia xunto con Sebastian Ingrosso e Steve Angello.

## Discografía 
### Ábums de estudio 
## Véxase tamén 
### Ligazóns externas 
*Páxina oficial
Rhye

**Rhye** é un grupo musical formado na cidade dos Ánxeles (California) polo cantante canadense Milosh e polo instrumentalista dinamarqués Robin Hannibal. Lanzaron os sinxelos "Open" e "The Fall" a través da rede sen moito máis detalle, o que levou á especulación sobre a banda. O seu primeiro álbum *Woman*, foi lanzado o 4 de marzo de 2013.

## Notas 
## Véxase tamén 
### Ligazóns externas 
* Páxina oficial
Monolepta bicostata

***Monolepta bicostata*** é unha especie de insecto coleóptero da familia Chrysomelidae.

*Monolepta bicostata* descríbese cientificamente por primeira vez en 1907 por Weise.

## Notas
Marvo the Wonder Chicken

***Marvo e Henry*** (orixinalmente *Marvo the wonder Chicken and Henry!*) é unha serie británica baseada no personaxe cómico Marvo, o polo marabilla, emitida en Jetix no ano 2008. Despois da cancelación de Jetix, a serie continuou a emitirse en Disney XD. Logo Cartoon Network Latinoamérica iniciou a súa retransmisión, que durou desde 2011 ata 2013 en Latinoamérica. Desde 2014, Boomerang Latinoamérica emite o programa. Os personaxes son Marvo e Henry.

## Trama 
Na maioría dos episodios, Marvo, o personaxe principal, sempre trata de facer cousas asombrosas, sobre todo acrobacias, pero a ausencia de Henry fai que faga mal todo o que se lle ocorra ben. Exponse a moito risco, ás veces sofre graves feridas, pero logo termina rehabilitándose.
Salerno

**Salerno** é unha cidade e comuna italiana da rexión de Campania (no suroeste de Italia) e é a capital da provincia homónima. Localízase no Golfo de Salerno do Mar Tirreno.

## Historia 
Foi unha antiga cidade na costa norte do golfo de Paestum, no actual golfo de Salerno. A súa orixe é descoñecida e non se sabe nada do seu período anterior ó romano.

A colonia romana estabeleceuse no -197. Tito Livio menciónaa como *Castrum Salerni*, o que indica que xa existía unha fortaleza. Algúns picenos (supostamente os das cidades de Picenum que estiveran a prol de Haníbal) estabelecéronse alí. A cidade non acadou demasiada importancia e o territorio foi coñecido como *Ager Picentinus* e o pobo asentado alí como *"picentes".*

esquerda|miniatura|300px|Salerno.
Na Guerra Social foi ocupada polo xeneral samnita C. Papius, pero é a única vez que o seu nome volve a aparecer na historia. Tiña un bo clima e Horacio di que lla recomendaron pola súa saúde. Foi municipio baixo o Imperio pero conservou o título de colonia de acordo coas inscricións.

Despois da caída do imperio, pasou sucesivamente a mans de Odoacro, os ostrogodos e os bizantinos, e conquistada polos longobardos formou parte do Ducado de Benevento (646). Nesta época foi sede dun bispado.

A guerra civil no ducado de Benevento levou á división do país e ó estabelecemento do Principado de Salern oficializado en 849. Existiu até a conquista normanda en 1077.

No século X tivo unha famosa escola de medicina (*Schola Salernitana*). A cidade formou parte despois de 1077 do ducado normando de Pulla-Calabria. Posteriormente foi doada ós Colonna, Orsini e Sanseverino, e seguiu o mesmo destino de Nápoles e Dúas Sicilias pasando a Italia en 1861.

Os aliados desembarcaron na cidade en setembro de 1943 e en febreiro de 1944 instaurouse na cidade o goberno do mariscal Pietro Badoglio.

## Notas 
## Véxase tamén 
### Ligazóns externas 
* Páxina oficial de Salerno
Coordenadas polares

miniatura|300px|Representación das coordenadas polares, ángulos expresados en graos.
En matemáticas, o **sistema de coordenadas polares** é un sistema de coordenadas de dúas dimensións no que cada punto nun plano está determinado por un ángulo e unha distancia. O sistema de coordenadas polares é especialmente útil cando a relación entre dous puntos se expresa máis ben en termos de ángulos e distancias. No sistema máis coñecido, o cartesiano ou de coordenadas rectangulares, estas relacións hai que atopalas a partir das funcións trigonométricas.

Como o sistema de coordenadas é de dúas dimensións, cada punto está determinado por dúas coordenadas polares: a coordenada radial e a coordenada angular. A coordenada radial (normalmente denotada por *r*) denota a distancia do punto ó punto central (coñecido como polo e equivalente á *orixe* no sistema cartesiano). A coordenada angular (tamén chamada ángulo polar ou ángulo acimutal, e normalmente denotado por θ ou *t*) denota o ángulo positivo (ou ángulo medido en sentido antihorario) para chegar ó punto a partir do eixe polar ou raio de 0° (que é equivalente ó eixe x positivo nas coordenadas cartesianas).

## Notas 
## Véxase tamén 
### Ligazóns externas 
* [FooPlot (online function plotter in polar coordinates)](https://web.archive.org/web/20111013015754/http://fooplot.com/index.php?r0=2sin(4*theta)&type0=1)
* Online conversion tool between polar and Cartesian coordinates
Dolaincourt

**Dolaincourt** é unha poboación e comuna francesa, na rexión de Lorena, departamento de Vosgos, no distrito de Neufchâteau e cantón de Châtenois.
Punto (xeometría)

Na xeometría, os **puntos** non posúen volume, área, lonxitude ou calquera dimensión semellante. Así, un punto é un obxecto de dimensión 0 (cero). Un punto tamén pode ser definido coma unha esfera de diámetro cero.

## Xeometría euclidiana 
Nos *Elementos* de Euclides, un punto é definido coma "o que non ten partes". Isto significa que o que caracteriza un punto é a súa posición no espazo. Co xurdimento da xeometría analítica, pasou a ser posíbel referirse a esa posición a través de coordenadas.

## Xeometría proxectiva 
Na xeometría proxectiva, un punto é un elemento dun espazo proxectivo, ou sexa, é unha recta.

## Topoloxía 
En topoloxía, un espazo topolóxico é un conxunto de puntos, aos cales está asociada unha noción de proximidade. Porén, existe unha abordaxe recente da topoloxía, chamada a topoloxía sen puntos, que estuda os espazos topolóxicos sen se referir aos puntos que os constitúen. Esta abordaxe encádrase na teoría das categorías.

## Notas 
## Véxase tamén 
### Outros artigos 
* Punto impropio
Asier Illarramendi

**Asier Illarramendi "Illarra" Andonegi**, nado en Mutriku o 8 de marzo de 1990 é un futbolista vasco que xoga na Real Sociedad como medio centro defensivo.

Desenvolveu o seu xogo na Real Sociedad, aparecendo no primeiro equipo en 56 partidos e axudando ó equipo a clasificarse na Liga de Campións da UEFA de 2013. No 2013 foi transferido ó Real Madrid por €32,2 millóns, o prezo máis alto o equipo pagou xamais por un futbolista español. Illarra volveu á Real Sociedad dous anos máis tarde.

## Véxase tamén 
### Ligazóns externas 
*Perfil no Real Madrid
Asier Etxeandia

**Asier Gómez Etxeandia**, nado en Bilbao o 27 de xuño de 1975, é un actor vasco de cine, televisión e teatro.

## Filmografía 
### Cine 
### Televisión 
### Curtametraxes 
* *¡After!*, como Koldo. Dir. Oskar Bilbao (1996)
* *Dame otro final*, como un colgado. Dir. Nerea Castro (2000)
* *Vértices*, como Mario. Dir. Juanan Martínez (2004)
* *Unione Europea*, como Tomás. Dir. Andrés M. Koppel (2007)
* *Final*, rol secundario. Dir. Hugo Martín Cuervo (2007)
* *Together*, como un home. Dir. Gigi Romero (2009)
* *Por siempre jamón*, rol secundario. Dir. Ruth Díaz (2014)

### Teatro 
* *Cabaret* (2003-2005)
* *El infierno* (2005)
* *La divina comedia*, como Dante Alighieri (2005)
* *El sueño de una noche de verano*, como Teseo e Oberón. Dir. Tamzin Towshend (2006-2007)
* *Barroco*, como Valmont (2007)
* *Los lunes pueden esperar* (2008)
* *Hamlet* (2009)
* *Medea* (2009)
* *Homero, La Iliada*, lectura dramatizada. Dir. Andrea D'Odorico (2010)
* *La avería* (2011)
* *La chunga*. Dir. Aitana Sánchez-Gijón (2013)
* *El intérprete* (2013)

## Premios e nomeamentos 
[250px|miniatura|dereita|Etxeandia nos [Premios Goya 2020]]
;Premios Grammy Latinos

;Premios Goya

;Premios Platino

;Fotogramas de Plata

;Medallas del Círculo de Escritores Cinematográficos

;Unión de Actores y Actrices

;Premios Feroz

;Premios Max

;Premios Ercilla

;Festival de Cine Español de Málaga

## Véxase tamén 
### Ligazóns externas 
*
Türkiye Basketbol Ligi

A **Türkiye Basketbol Ligi** (do turco: *Liga turca de baloncesto*), tamén chamada **TBL**, é a segunda categoría do baloncesto profesional masculino en Turquía. Organizada pola Türkiye Basketbol Federasyonu, a competición existe desde o ano 1969. Os dous primeiros equipos da competición ao final da temporada ascenden á Basketbol Süper Ligi, máxima categoría do baloncesto turco.

## Formato 
Ha un total de 16 equipos que participan na liga. O fomato de competición é de todos contra todos con partido de ida e volta. O equipo termina no primeiro lugar ascende directamente á Basketbol Süper Ligi (BSL), mentres que os equipos clasificados entre o segundo e o noveno lugar, compiten en formato de playoff, ascendendo o gañador desta eliminatoria. Por outra banda, os dous últimos equipos descenden á Türkiye Basketbol 2. Ligi.

## Equipos 
Os seguintes son os equipos que compiten na temporada 2022–23 da TBL.

## Palmarés 
* 1969−1970 20px Ankaragücü
* 1970−1971 20px Şekerspor
* 1971−1972 20px Kadıköyspor
* 1972−1973 20px Samsunspor
* 1973−1974 20px Eczacıbaşı
* 1974−1975 Adana Demirspor
* 1975−1976 Yenişehir
* 1976−1977 Muhafizgucu
* 1977−1978 20px Efes Pilsen
* 1978−1979 20px ITU
* 1979−1980 Muhafizgucu
* 1980−1981 Antbirlik
* 1981−1982 20px Kolejliler
* 1982−1983 Ankara DSİ
* 1983−1984 Anadolu Hisarı
* 1984−1985 Yenişehir
* 1985−1986 Beslenspor
* 1986−1987 Pasabahce
* 1987−1988 Büyük Salat
* 1988−1989 20px Beşiktaş
* 1989−1990 20px Tofaş
* 1990−1991 20px Eczacıbaşı
* 1991−1992 Meysuspor
* 1992−1993 Çimtur
* 1993−1994 Vestelspor Manisa
* 1994−1995 Tuborg
* 1995−1996 20px Kolejliler
* 1996−1997 Oyak Renault
* 1997−1998 Kuşadası
* 1998−1999 Emlak Bankası
* 1999−2000 20px Karagücü
* 2000−2001 20px ITU
* 2001−2002 20px İzmir BŞB
* 2002−2003 20px Tofaş
* 2003−2004 20px Bandırma
* 2004−2005 20px Mersin
* 2005−2006 20px Tofaş
* 2006−2007 20px Antalya
* 2007−2008 20px Erdemirspor
* 2008−2009 20px Tofaş
* 2009−2010 20px Trabzonspor
* 2010−2011 20px Bandırma Kırmızı
* 2011−2012 20px Kolejliler
* 2012−2013 20px Trabzonspor
* 2013−2014 20px Darüşşafaka
* 2014−2015 20px Yeşilgiresun
* 2015−2016 20px Tofaş
* 2016−2017 20px Sakarya
* 2017−2018 20px Türk Telekom
* 2018−2019 20px Bursaspor
* 2020−2021 20px Merkezefendi
* 2021−2022 20px Manisa

## Notas 
## Véxase tamén 
### Outros artigos 
* Basketbol Süper Ligi

### Ligazóns externas 
* Sitio web oficial 
* Perfil da LNB en Eurobasket
Pınar Karşıyaka

O **Karşıyaka Basket**, coñecido desde 1998 por motivos de patrocinio como **Pınar Karşıyaka**, é un equipo profesional de baloncesto da cidade de Esmirna, Turquía. Actualmente compite na Basketbol Süper Ligi, máxima categoría do baloncesto turco, e na Euroliga. O club xoga os seus partidos coma local no Karşıyaka Arena, con capacidade para 6.500 espectadores.
Icenos

miniatura|250px|Mapa dos pobos celtas do sur de Britania (icenos no recuncho superior dereito).
Os **icenos** (en ) foron unha tribo britana que habitou unha área de Inglaterra que correspondería máis ou menos co que hoxe é o condado de Norfolk, entre os séculos -I e I. Os cenimagnos que se renderon a Xulio César durante a súa segunda expedición a Britania no ano -54, puideron ser unha parte da tribo icena.

Hai probas arqueolóxicas da súa existencia, representadas por torques, pesados colares de ouro, prata ou elektron, que estaban deseñados para ser levados arredor do pescozo e que sinalaban a quen os portaba como pertencentes á nobreza.

Os icenos comezaron a acuñar a súa propia moeda contra o 10 a. de C., creando unha adaptación especial do deseño galo “cara/cabalo”, pero nalgunhas moedas máis antigas, sobre todo da zona preto de Norwich, o cabalo foi substituído por un porco ou xabaril. O primeiro nome rexistrado que aparece nas moedas é o de “Antedios” cara ao -10, seguíndolle nomes abreviados como *AESU* e *SAEMU*.

## Notas 
## Véxase tamén 
### Outros artigos 
* Boadicea
### Ligazóns externas 
* Iceni en Roman-Britain.co.uk 
* Icenien Romans in Britain
Šćitarjevo

miniatura|Restos arqueolóxicos romanos de Andautonia.
**Šćitarjevo** (algunhas veces escrito en lingua croata *Ščitarjevo*) é unha localidade croata (naselje) que pertence á cidade de Velika Gorica, Croacia, localizada preto da  circunvalación de Zagreb e tamén da nova Ponte da Patria sobre o río Sava.

O seu principal punto turístico e cultural é Andautonia, un sitio arqueolóxico con restos dunha antiga cidade romana.

## Véxase tamén
### Ligazóns externas
*Andautonia web do parque arqueolóxico.
Jinmeiyō kanji

[miniatura|200px|Exemplos dos caracteres do *jinmeiyō kanji*:**Enriba (de esquerda a dereita):** 榊 - *sakaki* (unha árbore sagrada), 鵜 - *u* (corvo mariño), 岡 - *oka* (monte);**Abaixo (de esquerda a dereita):** 袴 - *hakama* (Saia cerimonial); 倭 - *Wa* (Antigo Xapón); 國 - *koku* (país, [Kyūjitai|forma tradicional).]]

O ***jinmeiyō kanji***  é unha lista de 983 caracteres chineses, creados como un grupo suplementario dos caracteres que poden ser empregados de xeito legal para rexistrar nomes propios no Xapón, complementaria á lista de "caracteres usados comunmente" ou *jōyō kanji*, que se refire ós caracteres de uso cotiá no Xapón.

Por regra xeral, os nomes propios xaponeses que se rexistran poden conter soamente caracteres do *jōyō kanji* (que se len coma nomes usados do método nanori), *jinmeiyō kanji*, katakana e hiragana. No Xapón, ensínase o *jinmeiyō kanji* a partir do ensino secundario, e requírese experiencia nel, o Nivel 2 do Kanji kentei, un exame de suficiencia no coñecemento dos kanjis.

Esta lista padeceu polo menos oito emendas (catro só no 2004) por parte do Ministerio de Xustiza, a través do Departamento de Asuntos Civís, entidade encargada do rexistro de nomes e que a través da , respondeu á demanda dos pais que desexaban chamar os seus fillos con estes caracteres.

## Notas
Darüşşafaka S.K.

O **Darüşşafaka Spor Kulübü** é un equipo profesional de baloncesto da cidade de Istanbul, Turquía. Actualmente compite na Basketbol Süper Ligi, máxima categoría do baloncesto turco, e na Euroliga. O club xoga os seus partidos coma local no Darüşşafaka Ayhan Şahenk, con capacidade para 3.500 espectadores, e no Volkswagen Arena, con capacidade para 5.240.

## Xogadores 
### Elenco 
{| class="toccolours"
! colspan="2" style="background-color: #00943F; color: white; text-align: center;" | **Darüşşafaka 2018−2019**
|- style="background-color: #000000; color: #00943F; text-align: center;"
! **Xogadores** !! **Adestradores**
|-
| valign="top" | 
{| class="sortable" style="background:transparent; margin:0px; width:100%;"
! Pos. !! # !! Nac. !! Nome !! Altura !! Peso !! Procedencia
|-

## Títulos 
### Campeticións europeas 
**EuroCup**
* **Campións (1)**: 2018

### Competicións domésticas 
**Copa de Turquía**
* *Subcampións (3):* 2002, 2016

## Véxase tamén 
### Ligazóns externas 
* Páxina web oficial
Siemens (unidade)

O **siemens** (símbolo **S**) é a unidade derivada do SI para a medida da condutancia eléctrica. É chamada así polo enxeñeiro alemán Werner von Siemens.

: \,\mbox{S}\,\,=\,\,\Omega^{-1}

A condutancia eléctrica represéntase coa letra *G* nas fórmulas e ten de unidade o siemens, e a súa inversa, a resistencia eléctrica, represéntase coa letra *R*, e ten de unidade o ohm.

:G = \frac{1}R = \frac{I}V 

Onde ***I*** é a intensidade eléctrica ou corrente eléctrica, e  ***V*** é a voltaxe (tamén chamada tensión ou diferenza de potencial eléctrico).

:\mbox{S} = \Omega^{-1} = \dfrac{\mbox{A}}{\mbox{V}} = \dfrac{\mbox{C}^2 \cdot \mbox{s}}{\mbox{kg} \cdot \mbox{m}^2} = \dfrac{\mbox{A}^{2} \cdot \mbox{s}^3}{\mbox{kg} \cdot \mbox{m}^2}.

## Denominacións anteriores 
Esta unidade tamén se denominaba **mho** (por ser a unidade inversa do ohm), porque a condutancia é a inversa da resistividade, pero este nome non está nos costumes e normas actuais. Representábase cun ípsilon latino maiúsculo (Ʊ) - unha letra omega maíúscula invertida (℧) -.

## Notas 
## Véxase tamén 
### Outros artigos
* Condutividade eléctrica
* Lei de Ohm
* Resistencia (electricidade)
* Condutancia
* Resistividade
* Sistema Internacional de Unidades
Desdentados

O dos **desdentados** ou **edentados** (*Edentata*) constitúe un taxon de mamíferos placentarios hoxe en día abandonado. Reunía aos armadillos ou tatús, os osos formigueiros, os preguiceiros, os pangolíns e os oricteropos.

## Un grupo controvertido 
Aínda que o termo *desdentados* implica a ausencia de dentes, só os pangolíns e os osos formigueiros están totalmente desprovistos deles, os demais membros do grupo non teñen dentes incisivos dianteiros e carecen (ou, se os teñen, están pouco desenvolvidos) os molares. Trataríase dun exemplo de converxencia evolutiva.

A homoxeneidade deste grupo suscitou un debate xa na segunda metade do século XIX e, en 1872, Thomas Huxley desprazou aos pangolíns e os oricteropos a unha orde separada. Pouco despois, Edward Cope propuxo o termo *Xenarthra* para reagrupar os desdentados suramericanos.

Este clado foi confirmado por análises moleculares como polifilético e, en consecuencia, os *desdentados* foron divididos, para reflectir a súa verdadeira filoxenia, nas ordes dos *Pilosa* (**pilosos**), que engloba aos osos formigueiros e os preguiceiros, e o dos *Cingulata* (**cingulados**), que comprende os armadillos.

**Nota:** Para ver o estado deste grupo até hai poucos anos, véxase **Maldentados** na *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp.&nbsp;78–88.

## Etimoloxía 
O nome científico *Edentata* está formado polo elemento do latín *e-* que indica a acción de "separar", de "privar de algunha cousa", e *dentata*, nominativo plural do adxectivo *dentatus, a-, -um*, "dentado", "que ten dentes". Literalmente: "os privados de dentes".

## Notas 
## Véxase tamén 
### Bibliografía 
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Mamíferos
* Cingulados
* Pilosos

### Ligazón s externas 
* *Edentata* (non válido) no SIIT.
* *Edentata* en The Free Dictionary
Parque Natural do Lago de Seabra

O **Parque Natural Lago de Seabra e Serras Segundeira e de Porto** (*Parque Natural Lago de Sanabria y Sierras Segundera y de Porto* en castelán), é un espazo natural de Seabra, Zamora. Forma parte da reserva da biosfera transfronteiriza "Meseta Ibérica".

## Xeografía
O parque proporciona protección a unha zona de masas de auga. A máis importante é o lago de Seabra, mais tamén conta co *lago de cubillas*, a *lagoa dos peixes*, o encoro de Vega de Tera e encoro de Cardena. Tamén están presentes os ríos de Tera e Forcadura.

## Fauna e flora
### Flora
Existen importantes bosques de carballeiras e vexetación de ribeira, sobre todo nas zonas máis baixas. Nas zonas altas predominan as matogueiras (xeralmente piornos), as pradeiras e os rochedos.
### Fauna
En canto a fauna, salientan o lobo, o corzo e especialmente as lontras. Ademais tamén existe unha importante presenza de aves de rapina coma a aguia real e o gabián eurasiático.

## Notas
## Véxase tamén 
* Pena Trevinca
* Momunento Natural Lago da Baña
### Ligazóns externas 
* http://www.patrimonionatural.org/casas.php?id_casa=168
Cantos caucanos

***Cantos caucanos*** é un poemario do poeta galego Antón Avilés de Taramancos, publicado en 1985 pola editorial Sotelo Blanco.

A obra está constituída por tres poemas extensos, organizados en dúas series (“Crónicas” e "Cantos caucanos"). No poemario, o autor amosa a saudade pola volta da súa estadía de 19 anos en Colombia.

Posteriormente foi reeditado por Edicións Xerais de Galicia na Biblioteca das Letras Galegas.

## Traducións 
*Ao castelán por Ánxeles Penas co título de *Cantos caucanos* publicado en 2000 nunha edición bilingüe publicada por Espiral Maior, Col. Espiral Maior "Auliga".

## Notas 
## Véxase tamén 
### Ligazóns externas 
* Datos do libro en xerais.es
Cantos caucanos (álbum)

***Cantos caucanos*** é o segundo álbum de estudio do músico galego de folk Rodrigo Romaní. Foi publicado en maio de 2003, polo selo Boa Music.

Baseado na obra de Antón Avilés de Taramancos (no que tamén se baseou o título), todos os temas están compostos por Rodrigo Romaní sobre textos do escritor noiés, salvo o primeiro tema "Foliada da cantiga mareira". Os poemas musicados neste álbum corresponden aos libros *O tempo no espello* (1982), *Cantos caucanos* (1985), *As torres no ár* (1989) e *Última fuxida a Harar* (1992, póstuma). No mesmo ano de publicación deste disco adicóuselle o Día das Letras Galegas a Avilés de Taramancos.

O disco foi gravado nas Galesas, Albeida (Outes) en marzo de 2003. Foi mesturado en Casa de Tolos (Gondomar).

## Lista de cancións
## Músicos
*Rodrigo Romaní: arpa, guitarra, baixo, bouzuki, requinta, ocarina, voz, teclados e programacións)
*María Arribe: voz
*Carlos Castro: percusións
*Xabier Cederrón: violín
*César Longa: acordeón
*Xaquín Xesteira: gaitas, percusión, voz
*Anxo G. Pintos: zanfona
*Real Filharmonía de Galicia (Maximino Zumalave, director)

## Véxase tamén 
### Ligazóns externas
* Datos do álbum en folmusica.com
* Datos do álbum en itunes.apple.com 
* Datos do álbum en culturagalega.gal
Carolina

O termo **Carolina** pode referirse a:

**Carolina**, antropónimo feminino de orixe xermánica que significa 'home libre', Carola, Carla, Carlota;
****A Carolina***, cantiga popular galega sobre unha rapaza chamada Carolina;
***Carolina**, nome vulgar da árbore *Sideroxylon salicifolium*;
***Carolina**, nome vulgar da ave *Nymphicus hollandicus*;

Como topónimo, pode referirse a:

;Fóra de Galiza

;Na Arxentina
***Colonia Carolina**, localidade da provincia de Corrientes;
***Carolina, San Luis**, localidade do departamento Coronel Pringles, provincia de San Luis.

;En Colombia
***Carolina del Príncipe**, concello de Antioquia.

;Nos Estados Unidos de América
***Carolina do Norte**, estado;
***Carolina do Sur**, estado;
***Carolina, Alabama**, localidade do estado de Alabama;
***Carolina, Rhode Island**, localidade no estado de Rhode Island;
***Carolina**, **La Carolina** ou **Isla Carolina**, nome que daban os españois no século XVI á **Florida**;
***As Carolinas**, nome co que se coñecen conxuntamente aos estados de Carolina do Norte e Carolina do Sur.

;En Porto Rico
***Carolina, Porto Rico**, concello de Porto Rico.

;En Suriname
***Carolina, Suriname**, suburbio do distrito de Para.

;Cine e televisión
****Carolina (filme de 1934)***, comedia romántica dirixida por Henry King, protagonizada por Janet Gaynor e Lionel Barrymore;
****Carolina (filme de 2003)***, filme de 2003 con Julia Stiles e Shirley McLaine;
****Carolina (telenovela)*** (1979), telenovela venezolana.

## Véxase tamén
### Outros artigos
***Carolina (doce)**, doce típico de Bilbao;
***Carolina (xogo)**, no Uruguai xogo semellante ao billar;
***(235) Carolina**, asteoirde descuberto por Johann Palisa en 1883;
***Minúscula carolinxia** ou "carolina", escritura desenvolvida como estándar en Europa no Imperio Carolinxio para que o alfabeto latino puidese ser facilmente recoñecido;
***Carlos**, masculino de Carolina.
A Carolina

[miniatura|Partituras d'"A saia da Carolina" e outros temas e un [acordeón, expostos no Museo Galego do Entroido.]]
***A Carolina*** ou ***A saia da Carolina*** é unha cantiga popular da música galego-portuguesa tradicional no noroeste da Península Ibérica (Galicia, Asturias, León e norte de Portugal). É unha das cancións máis importantes da música tradicional galega; téñense realizado moitas versións, aínda que a letra e música son sempre semellantes. Existen versións portuguesas algo distintas. A orixe non é coñecida.

Unha coñecida versión é a de 1978 de Fuxan os Ventos do seu álbum *Sementeira*. Tamén é de salientar a versión feita por Luar na Lubre no seu álbum *Solsticio*, combinada cun *reel* irlandés: *Schiarazulla marazulla / A Carolina*.  Tamén existen versións coñecidas de Xocaloma, Astarot, ou as portuguesas de Anafaia ou Roberto Leal. Artistas non galegos como María del Monte ou a London Simphony Orchestra téñena interpretado.

## Orixe 
[miniatura|Disque *A Carolina * se puido inspirar na [La Bella Otero|Bella Otero.]]
Como moitas outras tradicións *A Carolina* cántase en Galicia e Norte de Portugal (e tamén en todo o noroeste peninsular, coincidindo co que sería o territorio do antigo Reino de Galicia) polo que existe unha disputa sobre a orixe xeográfica da mesma.

A cantiga é alegre, de letra retranqueira e ritmo de pasodobre. Algúns expertos din que, polo ritmo, a orixe sería de fóra da area de influencia galega, galeguizándose no país. Algúns din que a orixe estaría na vila de Miranda do Douro.

A Carolina cántase en ambientes festeiros e para propiciar a danza, como elemento de gran cohesión social. Tócanse ferros, pandeiretas, botellas de anís e gaitas.

## Enredo 
A cantiga fala dunha moza chamada Carolina que cando baila move o rabo do lagarto que leva na saia e levanta paixóns entre os homes da vila (o coronel, o crego...). Como moitas cantigas tradicionais galegas, ten dobres sentidos nas súas frases que fan dela unha cantiga picaresca. O rabo do lagarto faría referencia á excitación do home. Disque a moza na que se inspira a canción puido ser a La Bella Otero, moza galega que salientou na *Belle Époque* francesa. 

A música e a letra máis coñecida en Galicia é froito da versión feita por Fuxan os Ventos nos anos 1970, mesturando distintas versións da cantiga (da costa, das montañas do interior), que variaban algo nas estrofas. As letras en portugués son semellantes, co primeiro refrán e as dúas das primeiras estrofas practicamente coincidentes coas galegas.

## Notas 
## Véxase tamén 
### Outros artigos 
* *No bico un cantar*, TVG.
### Ligazóns externas 
* 20px "A Carolina", *No bico un cantar*, TVG.
Aleksandar Vučić

**Aleksandar Vučić** (cirílico serbio:Александар Вучић, pronunciado&nbsp;[aleksǎːndar ʋǔt͡ʃel͡ɕ]), nado en Belgrado o 5 de marzo de 1970, é un político serbio, primeiro ministro do seu país desde o 27 de abri de 2014 e presidente do Partido Progresista Serbio.
## Traxectoria 
Licenciado en dereito. Entrou en política como militante do Partido Radical Serbio co que logrou un escano na Asemblea Nacional en 1993. Dous anos despois o PRS elixiuno o seu secretario xeral. Vučić serviu como ministro de información desde 1998 a 2000. En 2004 concorreu ás eleccións municipais en Belgrado, logrando o 29% dos votos na primeira volta e o 48% na segunda, sen lograr a alcaldía. En 2008 durante unha crise interna do seu partido entre os partidarios dun entendemento coa Unión Europea e os sectores máis nacionalistas abandonou brevemente a política e aos poucos meses ingresou no Partido Progresista Serbio, formado polos disidentes proeuropeos do PRS e que quedou en primeiro lugar nas eleccións de 2012. Foi ministro de defensa entre 2012 a 2013, e viceprimeiro ministro primeiro de 2012 a 2014.

## Notas
A fin de semana perdida

***A fin de semana perdida*** (en inglés, ***The Lost Weekend***) é un filme do director Billy Wilder que conta a historia dun escritor alcohólico. Foi premiado coa Palma de Ouro no Festival de Cannes de 1946 e co Oscar ao mellor filme na 18ª edición dos Oscar.

Estreouse en galego na TVG o 13 de marzo de 1989.

## Argumento 
O filme narra os feitos que ocorren en seis días, desde o xoves ata o martes.

O escritor alcohólico Don Birnam está preparándose para unha fin de semana de vacacións co seu irmán Wick, que quere obrigalo a deixar a bebida. A moza de Don, Helen, chega para despedirse deles e menciona que ten dúas entradas para un concerto. Don pide a Wyck que a acompañe e mentres el vai a un bar e perde o tren deliberadamente para volver a casa e seguir bebendo.

## Personaxes 
* Ray Milland como Don Birnam
* Jane Wyman como Helen St. James
* Phillip Terry como Wick Birnam
* Howard Da Silva como Nat
* Doris Dowling como Gloria
* Frank Faylen como 'Bim' Nolan
* Mary Young como Mrs. Deveridge
* Anita Bolster como Mrs. Foley
* Lilian Fontaine como Mrs. St. James
* Frank Orth como encargado do gardarroupa da ópera
* Lewis L. Russell como Mr. St. James

## Premios 
Na 18ª edición dos Oscar, *A fin de semana perdida* gañou catro premios, mellor filme, director, actor e guión. Ademais foi candidato á mellor fotografía, montaxe e música.

O filme compartiu o *Grand Prix du Festival International du Film* na primeira edición do Festival de Cannes, onde Milland tamén gañou o premio ao mellor actor. Xunto con *Marty* (1955) son os únicos filmes que gañaron o principal premio en Cannes e nos Óscar.

## Notas 
## Véxase tamén 
### Ligazóns externas 
* 
* *The Lost Weekend* en filmsite.org
* *The Lost Weekend* en Screen Guild Theater: 7 de xaneiro de 1946
As arpas de Breogán

***As arpas de Breogán*** é o terceiro álbum de estudio do músico galego de folk Rodrigo Romaní. Foi publicado o 27 de novembro de 2012, baixo o selo Fol Música.

O álbum foi producido polo propio Romaní, gravado nos estudios As Galesas, en Outes, no verán de 2012. Foi mesturado e masterizado por Segundo Grandío nos estudios Casa de Tolos, en Gondomar.

## Lista de cancións
## Véxase tamén 
### Ligazóns externas
* Datos do álbum en folmusica.com
Copa do Mundo de Rugby a 7

A **Copa do Mundo de Rugby a 7** ou **Rugby World Cup Sevens** é a competición internacional máis importante de rugby a 7. O campionato, celebrado cada catro anos (excepto entre 2013 e 2018), está organizado pola asociación que goberna este deporte a nivel mundial, o World Rugby (WR), e nel participan as seleccións nacionais masculinas afiliadas á dita federación. A primeira edición disputouse no ano 1993 en Escocia, lugar de nacemento desta modalidade do rugby.

Os líderes en vitorias son os combinados de Nova Zelandia e Fiji con dous campionatos cada un. O País de Gales e Inglaterra tamén teñen un título. Na quinta edición do torneo xogada en Dubai comezouse a celebrar o campionato feminino. Nesta categoría os dous campións son Australia e Nova Zelandia. A edición do ano 2018 celebrarase en California, nos Estados Unidos de América. Estre este torneo e o anterior déixanse 5 anos por medio xa que en 2016 se disputará o primeiro torneo olímpico deste deporte.

## Historia 
A Copa do Mundo de Rugby a 7 creouse grazas a unha proposta que lle deu a Scottish Rugby Union á International Rugby Board. A edición inaugural celebrouse no Murrayfield Stadium, en Edimburgo. Catro anos máis tarde, en 1997, o campionato trasladouse a Hong Kong. Na final, Fiji gañou a Suráfrica. No ano 2001, o torneo disputouse en Mar del Plata, Arxentina. Catro ano despois, o campionato regresou a Hong Kong.

En 2005, a IRB fixo unha submisión ao Comité Olímpico Internacional para que o sevens se convertese en deporte olímpico. A submisión foi infrutuosa porque os membros do COI dixeron que a IRB debería de promover máis este deporte en categoría feminina. Para iso, a International Rugby Board creou un torneo feminino para o mundial de 2009. Grazas a esta decisión, o COI fixo que en 2009 se votara que o golf e o rugby 7 se convertesen en olímpicos canda a elección da cidade anfitrioa. Ao final, os dous deportes fixéronse olímpicos para os Xogos Olímpicos de 2016 que se realizarán na cidade brasileira de Río de Xaneiro.

Os sextos mundiais celebráronse no ano 2013 na cidade de Moscova con 24 combinados masculinos e 16 conxuntos femininos.

A Copa do Mundo de Rugby a 7 2018 disputarase en California cinco anos despois do anterior mundial celebrado no 2013 en Moscova.

## Torneo masculino 
### Resultados por selección 
## Torneo feminino 
### Resultados por selección 
## Véxase tamén 
### Outros artigos 
* Rugby a 7
* Copa do Mundo de Rugby
* Series Mundiais de Sevens

### Ligazóns externas 
* Páxina web oficial
* World Rugby
Justin Trudeau

**Justin Pierre James Trudeau**, nado en Ottawa o 25 de decembro de 1971, é un político canadense, Primeiro ministro do Canadá desde o 4 de novembro de 2015, que foi o líder do Partido Liberal do Canadá entre abril de 2013 e xaneiro de 2025. O 6 de xaneiro declarou publicamente que tamén deixará o cargo de Primeiro ministro após nomeamento dun novo líder do seu partido.

## Traxectoria 
### Orixes familiares e formación 
Trudeau é o fillo máis vello de Pierre Trudeau, antigo primeiro ministro, e de&nbsp;Margaret Trudeau. Estudou bacharelato de artes, especialidade literatura na Universidade McGill e bacharelato de educación na Universidade da Columbia Británica. 

### Carreira profesional e política 
Traballou como profesor de francés na West Point Grey Academy e na escola secundaria Sir Winston Churchill en Vancouver. En 2008 entrou na Cámara dos Comúns pola circunscrición de Papineau, e reelixido en 2011. Converteuse en xefe do seu partido o 14 de abril de 2013 e en Primeiro ministro en 2015, substituíndo a Stephen Harper.

## Notas
Un canto a Galicia

***Un canto a Galicia*** é unha canción gravada en 1971 do cantante de orixe galega Julio Iglesias incluída no seu álbum homónimo de 1972. O tema aparece tamén en diversas recompilacións dos éxitos do artista posteriores, como en *Mi vida* de  1998.

A letra, que comete varios erros gramaticais, é un pouco melancólica e morriñenta, propia do pobo galego, mais a música e o ritmo son, porén, alegres, deixando esa saudade como esquecida. O son que prevalece, cunha voz en eco, é o dunha guitarra, acompañado a miúdo de aplausos.

## Historia 
Gravada en lingua galega, a letra recrea o amor do autor por Galicia, berce de seu pai Julio Iglesias Puga, en honra do cal está escrito o tema. A canción tamén tivo grande éxito no Norte de África e Oriente Medio. Nunha actuación en agosto de 2013, Julio Iglesias dedicou este tema ás vítimas do accidente ferroviario de Angrois en Santiago de Compostela no anterior mes de xullo. Na súa dedicatoria explicou que para el Galicia é «unha terra moi especial e queridísima». entre eles os Países Baixos e Bélxica, conseguindo o número 12 nas listas alemás.

## Versións 
En 1987 o autor interpretou a canción a dúo con Manolo Escobar para o álbum deste último *Suspiros de España*. Existe a versión en  castelán do tema. O tema tamén foi reeditado en italiano como *Un canto alla vita*, alemán: *Wenn Ein Schiff Vorüberfährt*, francés: *Un chant à Galice*.

## Notas 
## Véxase tamén 
### Ligazóns externas 
* Ficha en Discogs
*20px "Un canto a Galicia", *No bico un cantar*, TVG.